《楚州夜泊》
元代·俞俊

漏鼓声频欲四更，野航灯火对愁明。
城头楚语惊乡梦，船尾吴愁动客情。
漠漠水云听雁度，潇潇风雨自鸡鸣。
离群远道何嗟及，未必江湖老此生。

作者简介：松江府上海人，字子俊，号云东。从顾琛游。历镇江路蒙古字学正、丽水巡检。张士诚据吴，俊以贿得署华亭县尹，多行酷政。后升平江路判官。